|  |  |
| --- | --- |
| Številka:  | 110-28/2024-1544-1 |
| Datum: | 8. 11. 2024 |

**Zadeva:** **Obvestilo o prostem pripravniškem delovnem mestu**

Na podlagi tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb v nadaljevanju ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1)

**URAD VLADE REPUBLIKE SLOVENIJE ZA INFORMACIJSKO VARNOST**

**objavlja**

Prosto uradniško delovno mesto SVETOVALEC – PRIPRAVNIK (DM 70021) v Sektorju za mednarodne zadeve in odnose z javnostmi (m/ž). Delovno razmerje bo sklenjeno za določen čas, za čas trajanja pripravniške dobe (10 mesecev), za polni delovni čas.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja), ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljnjem besedilu: Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njegove strokovne izobrazbe, z namenom, da se usposobi za opravljanje dela. Za pripravnika po tem Pravilniku se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. V skladu s 4. členom Pravilnika traja pripravništvo za delovna mesta, za katera je predpisana najmanj univerzitetna ali visoka strokovna izobrazba, 10 mesecev.

Delovne naloge delovnega mesta so vezane na usposabljanje za samostojno opravljanje nalog na delovnem mestu svetovalec:

* izvajanje nalog po programu pripravništva
* opravljanje drugih nalog po navodilu vodje in mentorja

Izbrani kandidat ne bo imenovan v uradniški naziv, pravice in obveznosti iz delovnega razmerja bodo določene glede na uradniški naziv svetovalec III.

Kandidat mora k prijavi priložiti naslednje izjave:

1. Pisno izjavo kandidata o izpolnjevanju pogoja zahtevane izobrazbe, iz katere mora biti razvidna raven/stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena.
2. Pisno izjavo, da kandidat v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta.
3. Izjavo, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
1. Pisno izjavo, da za namen tega javnega postopka dovoljuje Uradu Vlade Republike Slovenije za informacijsko varnost pridobitev podatkov iz prejšnje točke tega razpisa v uradnih evidencah.
2. Pisno izjavo kandidata, da je seznanjen in dovoljuje, da bo Urad Vlade RS za informacijsko varnost podatke, ki jih je kandidat navedel v prijavi za prosto delovno mesto, obdeloval za namen izvedbe tega postopka.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Kandidati za razpisano prosto uradniško delovno mesto vložijo prijavo na **obrazcu za prijavo**, ki je priloga te objave. Zaželeno je, da je prijavnemu obrazcu priložen tudi **kratek življenjepis**, kjer kandidat poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal v prostorih Urada Vlade Republike Slovenije za informacijsko varnost, Ulica gledališča BTC 2, 1000 Ljubljana oziroma v njegovih uradnih prostorih.

Kandidati pošljejo pisne prijave s prilogami v zaprti ovojnici **z označbo**: "za javno objavo svetovalec pripravnik (šifra DM 70021) **na naslov**: Urad Vlade Republike Slovenije za informacijsko varnost, Ulica gledališča BTC 2, 1000 Ljubljana, in sicer v roku 8 dni po objavi na spletni strani Zavoda RS za zaposlovanje in na osrednjem spletnem mestu državne uprave (<http://www.gov.si>). Če je prijava poslana po pošti, se šteje, da je pravočasna, če je oddana na pošto »priporočeno«, in sicer najpozneje zadnji dan roka za prijavo. Za pisno obliko prijave se šteje tudi elektronska oblika, poslana **na elektronski naslov**: gp.uiv@gov.si, pri čemer veljavnost prijave ni pogojena z elektronskim podpisom.

Kandidati bodo o končanem postopku zaposlovanja obveščeni v roku 8 dni po zaključenem postopku izbire. Obvestilo o končanem postopku zaposlovanja bo objavljeno na osrednjem spletnem mestu državne uprave GOV.SI v zbirki delovnih mest <https://www.gov.si/zbirke/delovna-mesta>.

Dodatne informacije o poteku postopka dobite na telefonski št. 070 952 921 (Katja Ferfila), vsak delavnik med 10.00 in 11.00 uro.

Informacije o delovnem področju dobite na telefonski številki (041 857 202, vodja Sektorja za mednarodne zadeve in odnose z javnostmi), vsak delovnik med 10.00 in 11.00 uro.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |
| --- | --- |
|  |  |
|  | Dr. Uroš Svete |
|  | direktor |